Dora Bakoyannis
Store norske leksikon,Historie,Verdens historie og samtidshistorie,Europa,Hellas’ historie,Hellas’ samtidshistorie
Dora Bakoyannis er en gresk politiker (konservativ), og utdannet statsviter med fordypning i kommunikasjon og offentlig lov. Fra 2002 til 2006 var hun borgermester i Aten, og hun ledet hovedkomiteen for OL i Aten i 2004. Fra 2006 til 2009 var hun utenriksminister i Hellas. Hun er den første kvinnen som har nådd en så høy politisk posisjon i landet. Hun tilhører det konservative partiet Nytt demokrati og er datter av tidligere statsminister Konstantin Mitsotakis.
Dora Bakoyannis var medlem av nasjonalforsamlingen fra 1989, da hun ble valgt etter at hennes mann Pavlos Bakoyannis (som hadde mandatet i nasjonalforsamlingen) ble drept i et terrorangrep. Hun var kulturminister i sin fars regjering fra 1992 til 1993.Bakoyannis stilte i 2009 som partilederkandidat for Nytt demokrati, men trakk seg til fordel for Antonis Samaras. I 2010 meldte hun seg ut av partiet for å starte sitt eget parti, Demokratisk Allianse, der hun var partileder fra 2010 til 2012. I 2012 meldte hun seg inn i Nytt demokrati igjen og ble i juni samme år valgt inn som parlamentsmedlem for partiet. Les mer i Store norske leksikon Hellas' samtidshistorie Det politiske system i Hellas